text: [{"text_idx": "#000002", "text": "Sega toka ni matanitu rawarawa o Rusia vakabibi ena levu ni yaragi e taukena. Ena noa e bololaki Ukraine ena missile vukataki ka ra kacakacabote ena loma ni city lelevu mai Ukraine."}, {"text_idx": "#000003", "text": "Ra kaya na mataivalu ni Ukraine ni ra vanataka lesu e vica na gasau ni vanua kei na missile ka ra kaya ni caqera kina ki ra e via 6 beka na waqavuka ni valu ni Rusia, yali tawa macala kina e rauta ni 40 na kena sotia."}, {"text_idx": "#000004", "text": "Sa ra veidroyaki ena sautanini na lewe ni vanua mai Kyiv -na koroturaga kei Ukraine ena vakadomobula ni veiraravui esa cabolo qo."}, {"text_idx": "#000005", "text": "Sa ra vaqaqara vuni na lewe ni vuvale mai Kyiv:photocredit:bbc"}, {"text_idx": "#000006", "text": "Kaya na Paraiminisita mai UK o Boris Johnson ni nona matanitu ena sega ni rawa ni toka wale me raica na ka vakadomobula sa yaco vei Ukraine."}, {"text_idx": "#000007", "text": "E kaya talega ni sa vakarautaki e duan ai votavota raravisa me na sotava o Rusia."}, {"text_idx": "#000008", "text": "Kaya nai liuliu ni Nato o Jens Stoltenberg ni ka e cakava qo o Rusia e vakavurea na vakadave dra batabata ka cici balavu sara na kena revurevu, ia esa solia na nonai vakaro kaukauwa nai liuliu kei Rusia o Vladimir Putin ki vuravura ni kevaka e dua na matanitu ena via vorati Rusia enai valu, e na totolo sara na nona sauvuki o Moscow \u2013 koroturaga kei Rusia me na ravuravu."}, {"text_idx": "#000010", "text": "Your email address will not be published. Required fields are marked *"}]